Yfirburðir Keflavíkur í þessum aldursflokki eru þó nokkrir enda frábært starf verið unnið með þessar stelpur lengi . Sameinað lið Hamars og Þórs er áhugaverð blanda af mjög svo efnilegum strákum úr Hveragerði og Þorlákshöfn sem ég hef mikla trú á í framtíðinni . Hjá Haukum verður Ragna Margrét með sína tvöföldu tvennu í stigum og fráköstum að vanda , ef heilsan er í lagi , og Kristín Fjóla Reynisdóttir lætur vel að sér kveða . 10:00 , úrslit í 9. flokki karla : Keflavík - Njarðvík Að mér vitandi hafa þessi tvö lið mæst tvisvar í Íslandsmóti í vetur og unnið sitt hvorn leikinn . 12:00 , úrslit í 10. flokki kvenna : Keflavík - Haukar Haukar verða teljast sigurstranglegri í þessum leik með Guðbjörgu Sverrisdóttur í fararbroddi . Í þessum tveimur liðum er alls 6 leikmenn af 12 sem skipuðu U16 sl. vor sem varð Norðurlandameistari , þannig að ekki skortir hæfileikana í íþróttahúsi Iðu á meðan þessum leik stendur . Það verður áhugavert að fylgjast með leikstjórnendum liðanna , þeim Arnari Péturssyni og Ægi Steinarssyni , kljást þar sem þeir eru með fljótustu og teknískustu leikmönnum landsins . Guðrún Gróa Þorsteinsdóttir er ein sú duglegasta stelpa að æfa aukalega sem ég man eftir . Þá á Sigrún Ámundadóttir kost á því að verða einstakur alhliðaleikmaður með réttum æfingum . Þessar tvær verða í aðalhlutverki hjá KR í leiknum . KR teflir fram tveimur " Stjörnuleikmönnum " í þeim Darra Hilmarssyni og Brynjari Björnssyni og væntanlega á mikið eftir að mæða á þeim í leiknum . FSU hefur fengið til baka Árna Ragnarsson úr meiðslum en Árni er leikmaður sem á heima í IE-deildinni og hvergi annarsstaðar . Hann og Brynjar verða áberandi í stigaskorinu í þessum leik en ég spái því að Ingi Þór Steinþórsson , þjálfari KR , kreisti fram sigur , en Ingi hefur verið einstaklega sigursæll með sína flokka . Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .